|  |
| --- |
| **11**  **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTA DI POREČ - PARENZO** |
| **Gradonačelnik** |
|  |
| **KLASA : 024-01/24-01/125** |
| **URBROJ: 2163-6-09/01-24-2** |
| **Poreč-Parenzo, 29. ožujka 2024.** |

Na temelju članka 53. Statuta Grada Poreča-Parenzi („Službeni glasnik Grada Poreča-Parenzo“ br. 2/13, 10/18 i 2/21) i na prijedlog Upravnog odjela za gospodarstvo i EU fondove, KLASA: 320-02/24-01/189, URBROJ: 2163-6-19/01-24-1 od 29. ožujka 2024. godine, gradonačelnik Grada Poreča-Parenzo donio je sljedeći

**ZAKLJUČAK**

**1.** Utvrđuje se Prijedlog Odluke o imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Poreča-Parenzo, s obrazloženjem, te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.

**2.** Na sjednici Gradskog vijeća Grada Poreča-Parenzo, sva potrebna tumačenja uz predloženu Odluku, dat će dr. sc. Morena Mičetić, pročelnica Upravnog odjela za gospodarstvo i EU fondove.

Prilog:

- prijedlog Odluke

**GRADONAČELNIK**

**Loris Peršurić**

**DOSTAVITI**:

1. Gradsko vijeće, ovdje,

2. Upravni odjel za gospodarstvo i EU fondove, ovdje,

3. Pismohrana, ovdje.

|  |
| --- |
| **11**  **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTA DI POREČ - PARENZO** |
| **Gradsko vijeće** |
|  |
| KLASA : |
| URBROJ: |
| Poreč-Parenzo, |

Na temelju članka 39. i 67. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22) i članka 41. Statuta Grada Poreča-Parenzo („Službeni glasnik Grada Poreča-Parenzo“ br. 2/13, 10/18 i 2/21), Gradsko vijeće Grada Poreča-Parenzo, na sjednici održanoj \_\_\_\_\_\_\_\_\_\_, donijelo je

**ODLUKU**

**o imenovanju Povjerenstva za uvođenje u posjed poljoprivrednog zemljišta**

**u vlasništvu Republike Hrvatske na području Grada Poreča-Parenzo**

**Članak 1.**

Ovom Odlukom imenuje se Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Grada Poreča-Parenzo (u daljnjem tekstu: Povjerenstvo).

Povjerenstvo čine 3 (tri) člana – pravne, geodetske i agronomske struke.

**Članak 2.**

U Povjerenstvo se imenuju:

1. Ivan Pavić, za predsjednika,

2. Đulijano Petrović, za člana,

3. Zoran Užila, za člana.

**Članak 3.**

Povjerenstvo obavlja sljedeće poslove:

1. uvodi zakupnika ili kupca u posjed u roku od 30 dana od sklapanja ugovora o zakupu ili ugovora prodaji, odnosno po skidanju usjeva

2. sastavlja zapisnik o uvođenju u posjed

3. preuzima zemljište u posjed po prestanku ugovora o zakupu ili ugovora o prodaji, odnosno po skidanju usjeva

4. obavlja i druge poslove utvrđene važećim Zakonom o poljoprivrednom zemljištu.

**Članak 4.**

Stručne i administrativne poslove vezane za rad Povjerenstva obavlja Upravni odjel za gospodarstvo i EU fondove.

**Članak 5.**

Danom stupanja na snagu ove Odluke prestaje važiti Odluka o imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Poreča-Parenzo ("Službeni glasnik Grada Poreča-Parenzo", br. 07/21).

**Članak 6.**

Ova Odluka stupa na snagu 8 (osmog) dana nakon objave u Službenom glasniku Grada Poreča-Parenzo.

**PREDSJEDNIK**

**GRADSKOG VIJEĆA**

**Zoran Rabar**

**OBRAZLOŽENJE:**

**1. Pravna osnova za donošenje Odluke**

Pravna osnova za donošenje Odluke su članak 39. i 67. Zakona o poljoprivrednom zemljištu(„Narodne novine“ br. 20/18, 115/18, 98/19 i 57/22) kojima je utvrđeno da povjerenstvo za uvođenje u posjed imenuje predstavničko tijelo jedinice lokalne samouprave i članak 41. Statuta Grada Poreča-Parenzo („Službeni glasnik Grada Poreča-Parenzo“ br. 2/13, 10/18 i 2/21) kojim je utvrđeno da Gradsko vijeće donosi odluke i druge opće akte kojima se uređuju pitanja iz samoupravnog djelokruga Grada.

**2. Temeljna pitanja koja treba urediti Odlukom**

Ovom se Odlukom imenuje Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Grada Poreča-Parenzo.

**3. Razlozi za donošenje ove Odluke**

Zakonom o poljoprivrednom zemljištu određeno je da nakon sklapanja ugovora o zakupu ili prodaji poljoprivrednog zemljišta u vlasništvu Republike Hrvatske, kupca odnosno zakupnika u posjed uvodi povjerenstvo. Povjerenstvo za uvođenje u posjed čine 3 (tri) člana – pravne, geodetske i agronomske struke, a imenuje ga predstavničko tijelo jedinice lokalne samouprave na čijem se području nalazi zemljište u vlasništvu Republike Hrvatske, a koje je temeljem ugovora o zakupu ili prodaji dano na raspolaganje.

**4. Sredstva potrebna za provođenje ove Odluke**

Sredstva za provođenje Odluke osigurana su u Proračunu Grada Poreča-Parenzo.

**5. Posljedice koje će nastati donošenjem ove Odluke**

Donošenjem ove Odluke omogućit će se provedba postupka uvođenja u posjed poljoprivrednog zemljišta u vlasništvu Republike Hrvatske u skladu sa Zakonom o poljoprivrednom zemljištu.